Zápisnica zo zasadnutia Predsedníctva SÚCHNO
Zvolen, 31.03.2026

Prítomní: Albín Majsniar, Mgr. Ivan Kočajda, Ján Sudimák, Bc. Jozef Adamuščin, Ondrej Kvokačka, Mgr. Juraj Štaudinger
Ospravedlnený: Mgr. Igor Lengvarský

Program:
1./ Otvorenie
2./ Schválenie programu
3./ Rozdelenie funkcií členov predsedníctva
4./ Výsledky šetrenia disciplinárnej komisie
5./ Školenie a preškolenie bonitačných komisárov a bonitačných figurantov
6./ Žiadosť o akceptáciu platby – členské na rok 2026
7./ Ukončenie funkcie OPCH pre okresy Senec a Pezinok
8./ Oznámenie RVPS o vybavení podania
9./ Žiadosť o udelenie výnimky z vykonávania testu povahy
10./ Návrh na spoluprácu – svet psov
11./ Rôzne
12./ Záver

1./ Otvorenie
Zasadnutie otvoril a prítomných privítal predseda SÚCHNO p. Albín Majsniar

2./ Schválenie programu
Program zasadnutia bol jednomyseľne schválený

3./ Rozdelenie funkcií členov predsedníctva
Albín Majsniar			predseda, štatutárny zástupca
Mgr. Juraj Štaudinger		podpredseda
Mgr. Ivan Kočajda		ústredný poradca pre chov, štatutárny zástupca
Bc. Jozef Adamuščin		ústredný výcvikár
Ondrej Bihari			člen predsedníctva
Mgr. Ondrej Kvokačka		zástupca ústredného poradcu pre chov
Mgr. Igor Lengvarský		zástupca ústredného výcvikára

4./ Výsledky šetrenia disciplinárnej komisie
Disciplinárna komisia v zložení Bc. Jozef Adamuščin, Ján Sudimák vykonala šetrenie vo veci oneskoreného zaslania podkladov na vystavenie preukazov o pôvode pre „X“ a „Y“ vrh chovateľskej stanice „Apanta rei“. Disciplinárna komisia na základe zistení a listinných dôkazov doporučuje vystavenie preukazov o pôvode a navrhuje uloženie disciplinárneho opatrenia voči chovateľke. 
Schválené jednomyseľne – úloha pre sekretariát – zaslať chovateľke disciplinárne opatrenie v zmysle stanov

5./ Školenie a preškolenie bonitačných komisárov a bonitačných figurantov
Dňa 24.01.2026 sa uskutočnilo školenie bonitačných komisárov a školenie a preškolenie bonitačných figurantov v Lučenci. Školenie a preškolenie sa uskutočnilo v teoretickej a praktickej časti. Školenia sa zúčastnili všetci bonitační komisári a väčšina bonitačných figurantov. Pre tých bonitačných figurantov, ktorí sa z vážnych dôvodov nemohli zúčastniť prvého kola, bol stanovený náhradný termín 21.03.2026. Bonitační figuranti, ktorí sa uvedených akcií nezúčastnia, budú zo zoznamu bonitačných figurantov vyradení. Školenie a preškolenie bolo pod patronátom O. Bihariho, ktorí bol predsedníctvom SÚCHNO poverený zastrešovať prácu figurantov na bonitáciách. Zároveň spracuje štatút a etický kódex figuranta, ktorý bude zverejnený na stránke SÚCHNO. Navrhol uskutočniť v roku 2027 2-dňové školenie bonitačných figurantov.
Predsedníctvo berie správu na vedomie a poveruje p. Bihariho spracovaním štatútu a etického kódexu figuranta

6./ Žiadosť o akceptáciu platby – členské na rok 2026

Sekretariát obdržal od p. Mgr. Ladislava Hromadu žiadosť o akceptáciu platby členského poplatku na rok 2026. Platba bola realizovaná 27.12.2025, avšak nie na účet SÚCHNO, ale na neznámy účet v Slovenskej sporiteľni. Následne bola realizovaná nová platba dňa 16.01.2026 na účet SÚCHNO a zaslaná nová prihláška za asociovaného člena. Predsedníctvo žiadosť prejednalo a zároveň požiadalo o písomné vyjadrenie k doplňujúcim otázkam pre objektívne posúdenie žiadosti.
Predsedníctvo bude rozhodovať o žiadosti po doručení písomného stanoviska na najbližšom zasadnutí

7./ Ukončenie funkcie OPCH pre okresy Senec a Pezinok – MVDr. Ján Kuštár

-Sekretariát predložil mailovú žiadosť p. MVDr. Jána Kuštára o ukončenie funkcie OPCH pre okresy Senec a Pezinok. 
Predsedníctvo berie žiadosť na vedomie a zároveň určilo MVDr. Petra Rusnáka ako OPCH pre okresy Senec a Pezinok 

8./ Oznámenie RVPS o vybavení podania
Na základe oznámení chovateľov a majiteľov NO SÚCHNO podalo žiadosť o vykonanie úradnej veterinárnej kontroly v chovateľskom zariadení. RVPS použitými metódami zistila, že podanie je vo veciach spadajúcich do kompetencie RVPS Dunajská Streda neopodstatnené.
Predsedníctvo berie oznámenie na vedomie

9./ Žiadosť o udelenie výnimky z vykonávania testu povahy – P PZ
Sekretariát predložil žiadosť Ministerstva vnútra SR, Prezídia Policajného zboru, odbor kynológie a hipológie Bratislava o udelenie výnimky z vykonávania testu povahy pre plemeno nemecký ovčiak – Wesensbeurteilun pre služobné psy PZ.
Predsedníctvo žiadosť prejednalo a rozhodlo nasledovne: 
Test povahy Wesensbeurteilung sa nahrádza inštruktážno-metodickým zamestnaním mladých služobných psov len pre potreby uchovnenia P PZ

10./ Návrh na spoluprácu – svet psov
Kancelária predložila žiadosť platformy Svet psov, zastúpená MVDr. Katarína Sabolová Mgr. Michaela Balunová, ktorá sa zaoberá online kurzami pre majiteľov a začínajúcich chovateľov psov. Návrh spolupráce je:
-zľava 20% na jedinečné online kurzy pre všetkých majiteľom šteniat NO s rodokmeňom
-provízia vo výške 10% pre SÚCHNO za každý použitý poukaz (t.j. za každý zakúpený online kurz) s týmto zľavovým kódom
-možnosť zasielania motivačného mailu (pre majiteľov NO, ktorí si zakúpia online poukaz) s pozvaním na členstvo do ZŠK SR
-možnosť prezentácie dôležitých akcií ZŠK cez ich sociálne siete (ako podpora)
-umiestnenie odkazu na SÚCHNO/ZŠK na ich webe
-poskytnutie darčekového poukazu so zľavovým kódom ku každému rodokmeňu šteniatka NO
Predsedníctvo schválilo spoluprácu predbežne na 2 kalendárne roky s tým, že na druhej strane darčekového poukazu bude prihláška za člena SÚCHNO. Spolupráca bude na základe zmluvy, ktorú vyhotoví Mgr. Juraj Štaudinger 

11./ Rôzne
a) Mgr. Kočajda poukázal na nutnosť viac zviditeľniť SÚCHNO a ZŠK SR na sociálnych sieťach (FB, Instagram...), spopularizovať plemeno nemecký ovčiak ako napr. život v rodine, hry so psom, stráženie, správanie na prechádzke. Navrhol vyvinúť edukačnú činnosť pre chovateľov napr. formou seminárov. V rámci práce s mládežou požiadal prítomných o zaslanie návrhov, ako by sa dalo lepšie s nimi pracovať. Vzhľadom na neaktuálnosť poriadkov SÚCHNO, jednotliví členovia si rozdelia konkrétne poriadky na prepracovanie, ktoré budú následne zverejnené na stránke SÚCHNO
- štandard NO			Mgr. Kočajda
- výstavný poriadok		Mgr. Kočajda
- zápisný poriadok		Mgr. Štaudinger
- chovateľský poriadok		A. Majsniar
- bonitačný poriadok		Mgr. Štaudinger
b) Mgr. Štaudinger zabezpečí do NK veterinárne články - schválené
c) A. Majsniar navrhol zakúpiť program SV-Dox na pracovníčku sekretariátu – schválené
d) Sekretariát upozornil na potrebu školenia OPCH, prípadne písomného ozrejmenia OPCH z dôvodu zrušenia tetovania a zosúladenia so zákonom o veterinárnej správe. Je potrebné zorientovať OPCH so zákonom o veterinárnej starostlivosti. Mgr. Štaudinger spracuje do NK článok, akú legislatívu je potrebné spĺňať, ako má vyzerať chovné zariadenie– schválené
e) predsedníctvo schválilo finančný príspevok pre sl. Wareničovú na Majstrovstvá sveta mládeže v Holandsku vo výške 300,- 
f) predsedníctvo schválilo odmenu p. Piatrovej za zastupovanie pracovníčky sekretariátu vo výške 500,- 
g) predsedníctvo schválilo zvýšenie platu pracovníčke sekretariátu
h) sekretariát zverejní na stránke SÚCHNO zoznam asistentov rozhodcu na Wesensbeurteilung
ch) v zmysle zákona Ministerstva pôdohospodárstva a rozvoja vidieka Slovenskej republiky č. 39/2007 Z. z. o veterinárnej starostlivosti, v znení zákona č. 184/2018 a Vyhlášku č. 283 z 6. 10. 2020, podľa ktorých chovatelia musia spĺňať všeobecné požiadavky na chovné zariadenia a musia viesť záznamy o každom zvierati – psovi a sú povinní registrovať svoje chovateľské zariadenia na Regionálnej veterinárnej a potravinovej správe si každý člen predsedníctva nechá skontrolovať svoje chovateľské zariadenie - schválené

12./ Záver
Členskú schôdzu ukončil predseda p. Majsniar a poďakoval prítomným za účasť 





Zapísala: R. Chlebanová
Overil: Albín Majsniar 
